rejauldu/bengali-wikipedia huggingface dataset:
আল-তাবলীগ আয়াত (আরবি: آیة التَّبليغ, প্রচার/প্রচার আয়াত) হল সূরা আল-মায়িদার ৬৭তম আয়াত। শিয়ারা বিশ্বাস করে যে আয়াতটির বার্তার বিষয়বস্তু ছিল হযরত আলীর উত্তরাধিকারী।  গাদীরের ঘটনা (আরবি: واقعة الغدير), শিয়া বিশ্বাস অনুসারে, হজ্জত আল-উইদা থেকে ফিরে আসার পর, নবী মুহাম্মাদ গাদির খুম্ম নামক স্থানে নিজের পরে ইমাম আলীকে তার খলিফা (উত্তরসূরি) হিসাবে পরিচয় করিয়ে দেন।   পাঠ্য এবং অনুবাদ  يَا أَيُّهَا الرَّسُولُ بَلِّغْ مَا أُنزِلَ إِلَيْكَ مِن رَّبِّكَ وَإِن لَّمْ تَفْعَلْ فَمَا بَلَّغْتَ رِسَالَتَهُ وَاللَّـهُ يَعْصِمُكَ مِنَ النَّاسِ إِنَّ اللَّـهَ لَا يَهْدِي الْقَوْمَ الْكَافِرِينَ  হে রসূল! আপনার প্রতিপালকের পক্ষ থেকে আপনার প্রতি যা অবতীর্ণ হয়েছে তা প্রচার করুন এবং আপনি যদি তা না করেন তবে আপনি তাঁর বাণী প্রচার করতে পারবেন না এবং আল্লাহ আপনাকে লোকদের থেকে রক্ষা করবেন, নিশ্চয়ই আল্লাহ অবিশ্বাসীদেরকে পথ দেখান না।   আরও দেখুন   ইসলাম  ইসলামের ইতিহাস  কুরআন  কুরআনের সূরাসমূহের তালিকা ইকমালুদ দ্বীনের আয়াত  :en:The verse of loan  :en:The verse of Wilayah  :en:The warning verse  :en:Verse of brotherhood  :en:The verse of purification  :en:People of Ditch  :en:Muhammad in the Quran  :en:The verse of evil eye  :en:The obedience verse  :en:The verse of Mawadda  :en:Farewell Sermon   মন্তব্য   বিষয়শ্রেণী:কুরআনের আয়াত
ছাংওয়ান সিটি ফুটবল ক্লাব (, ; সাধারণত ছাংওয়ান সিটি এফসি এবং সংক্ষেপে ছাংওয়ান সিটি নামে পরিচিত) হচ্ছে ছাংওয়ান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার তৃতীয় স্তরের ফুটবল লিগ কে৩ লিগে প্রতিযোগিতা করে। এই ক্লাবটি ২০০৫ সালে প্রতিষ্ঠিত হয়েছে। ১৫,০৭১ ধারণক্ষমতাবিশিষ্ট ছাংওয়ান ফুটবল সেন্টারে ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/changwon-citizen/stadion/verein/35292 বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় চোই কিয়ং-দন এবং সভাপতির দায়িত্ব পালন করছেন হং নাম-পিও।https://www.transfermarkt.com/changwon-citizen/startseite/verein/35292 বর্তমানে দক্ষিণ কোরীয় মধ্যমাঠের খেলোয়াড় তে হিউন-ছান এই ক্লাবের অধিনায়কের দায়িত্ব পালন করছেন।https://int.soccerway.com/teams/korea-republic/changwon-city/9189/   ঘরোয়া ফুটবলে, ছাংওয়ান সিটি এপর্যন্ত ৪টি শিরোপা জয়লাভ করেছে।  তে হিউন-ছান, চোই মিয়ং-হি, পার্ক কিয়ং-ইক, বে হে-মিন এবং লিম জং-উকের মতো খেলোয়াড়গণ ছাংওয়ান সিটির জার্সি গায়ে মাঠ কাঁপিয়েছেন।  ইতিহাস ২০০৫ মৌসুমে, পেশাদার ফুটবল ক্লাব হিসেবে প্রথম মৌসুমে ছাংওয়ান সিটি দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কোরিয়া জাতীয় লিগে প্রতিদ্বন্দ্বিতা করেছিল;  উক্ত মৌসুমে ছাংওয়ান সিটি ৬ জয় এবং ৬ ড্রয়ে সর্বমোট ২৪ পয়েন্ট অর্জন করে ২০০৫ কে২ লিগের সামগ্রিক পয়েন্ট তালিকায় ৫ম স্থান অর্জন করেছিল।https://www.rsssf.org/tabless/skor05.html কে২ লিগের উক্ত মৌসুমে দক্ষিণ কোরীয় আক্রমণভাগের খেলোয়াড় সং হান-সু ৬টি গোল করে ছাংওয়ান সিটির হয়ে সর্বোচ্চ গোল করেছিলেন।  তথ্যসূত্র  বিষয়শ্রেণী:ছাংওয়ান সিটি ফুটবল ক্লাব বিষয়শ্রেণী:২০০৫-এ প্রতিষ্ঠিত ফুটবল ক্লাব বিষয়শ্রেণী:২০০৫-এ দক্ষিণ কোরিয়ায় প্রতিষ্ঠিত বিষয়শ্রেণী:দক্ষিণ কোরিয়ার ফুটবল ক্লাব
দক্ষিণামূর্তি ()For iconographic description of the  form, see: Sivaramamurti (1976), p. 47. হল হিন্দু দেবতা শিবের অনুভূতি  যে সব ধরনের জ্ঞানের গুরু।Dictionary of Hindu Lore and Legend () by Anna Dallapiccola শিবের এই দিকটি, মূল গুরু হিসাবে, তাঁর অবয়ব হল সর্বোচ্চ বা চূড়ান্ত সচেতনতা, উপলব্ধি ও জ্ঞান। এই রূপটি শিবকে যোগ, সঙ্গীত ও প্রজ্ঞার শিক্ষক এবং শাস্ত্রের ব্যাখ্যা প্রদান করে।For description of the form as representing teaching functions, see: Kramrisch, p. 472. তিনি জ্ঞান, সম্পূর্ণ ও পুরস্কৃত ধ্যানের দেবতা হিসাবে পূজীত।Magick of the Gods and Goddesses: Invoking the Power of the Ancient Gods By D. J. Conway p.284  দক্ষিণামূর্তি আক্ষরিক অর্থে 'দক্ষিণমুখী'; অথবা 'দক্ষিণ্যা' অর্থ করুণা বা দয়া। তাই শিবের এই প্রকাশ পরোপকারী গুরু যিনি পরিত্রাণের অন্বেষণকারীদের জ্ঞান প্রদান করেন।Shiva to Shankara: Decoding the Phallic Symbol By Dr. Devdutt Pattanaik p.139 দক্ষিণামূর্তি হলেন "শিক্ষক-দেবতা", আত্ম-বিদ্যা সহ, আক্ষরিক অর্থে আত্মার জ্ঞান। তিনি হলেন প্রাচীন গুরু, যিনি নীরবতার মাধ্যমে নিজেকে শিক্ষা দেন।  বিবরণ thumb|দক্ষিণামূর্তি, ষোড়শ শতাব্দী, মিউজে গুইমেট (জাদুঘর), প্যারিস।  জ্ঞান দক্ষিণামূর্তি হিসাবে তাঁর দৃষ্টিভঙ্গিতে, শিবকে সাধারণত চারটি বাহু বিশিষ্ট দেখানো হয়। তাকে দক্ষিণ দিকে মুখ করে বটগাছের নিচে উপবিষ্ট দেখানো হয়েছে। শিব হরিণ-সিংহাসনে উপবিষ্ট এবং ঋষিদের দ্বারা বেষ্টিত যারা তাঁর নির্দেশ গ্রহণ করছেন।For the deer-throne and the audience of sages as , see: Chakravarti, p. 155. তাকে দেখানো হয়েছে তার ডান পা পৌরাণিক অপসমর (রাক্ষস যা হিন্দু পুরাণে, অজ্ঞতার মূর্তি) এবং তার বাম পা তার কোলে ভাঁজ করে বসে আছে। কখনও কখনও এমনকি বন্য প্রাণী, শিবকে ঘিরে দেখানো হয়। তাঁর উপরের বাহুতে, তিনি সাপ বা জপমালা বা উভয়ই এক হাতে এবং অন্য হাতে শিখা ধারণ করেন; তাঁর নীচের ডান হাতে ব্যখ্যানামুদ্রায় দেখানো হয়েছে, তাঁর নীচের বাম হাতে কুশ ঘাসের বান্ডিল বা ধর্মগ্রন্থ রয়েছে। তাঁর ডান হাতের তর্জনী বাঁকানো এবং তাঁর বুড়ো আঙুলের ডগা স্পর্শ করছে। বাকি তিনটি আঙুল আলাদা করে প্রসারিত। এই প্রতীকী হাতের অঙ্গভঙ্গি বা মুদ্রা হল জ্ঞান মুদ্রা (বা জন মুদ্রা), জ্ঞান ও প্রজ্ঞার প্রতীক। কখনও কখনও, এই হাতটি অভয় মুদ্রায় থাকে, আশ্বাস এবং আশীর্বাদের ভঙ্গি। মেলাকাদম্বুরে দক্ষিণামূর্তি বটগাছের নিচে ষাঁড়ের উপর উপবিষ্ট দেখা যায় যার ছিদ্র এক কান থেকে অন্য কান পর্যন্ত প্রসারিত।  বিমূর্ত ধ্যানের যোগিক অবস্থায় থাকার সময় দক্ষিণামূর্তিকে চির-প্রবাহিত আনন্দ এবং সর্বোচ্চ আনন্দে পরিপূর্ণ একটি শক্তিশালী রূপ হিসাবে চিত্রিত করা হয়েছে। এই আইকনিক উপস্থাপনার বিভিন্নতার মধ্যে রয়েছে বীণাধারা দক্ষিণামূর্তি (বীণা ধারণ করা) এবং ঋষভরুদ দক্ষিণামূর্তি (একটি ঋষভ - ষাঁড়) তথ্যসূত্র  উৎস  বহিঃসংযোগ  Dakshinamurthy Stotram  বিষয়শ্রেণী:শিবের রূপভেদ বিষয়শ্রেণী:জ্ঞানের ঈশ্বর
চান্দহর ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।   অবস্থান ও আয়তন  এই ইউনিয়নের আয়তন ১০ বর্গ কিলোমিটার। ইউনিয়নটিতে গ্রামের সংখ্যা ৩২ টি।   ইতিহাস   ভৌগোলিক উপাত্ত   প্রশাসনিক উপাত্ত   জনসংখ্যার উপাত্ত    মাধ্যমিক শিক্ষাপ্রতিষ্ঠান  +নামওয়ার্ড নংগ্রামের নামইআইআইএনশান্তিপুর আদর্শ উচ্চ বিদ্যালয়শান্তিপুর, বাঘুলী১১১০৭০ইসলামপুর নবদিগন্ত উচ্চ বিদ্যালয় এই ইউনিয়নের মোট জনসংখ্যা প্রায় ৩৭৫৯৩ জন।   কৃষি   চান্দহর ইউনিয়নের অর্থনীতি মৌল চাবিকাঠি হচ্ছে কৃষি কাজ ও ইট ভাটা, বর্তমানে অবৈধ ইট ভাটার কারণে কৃষিকাজ বন্ধ হয়ে যাচ্ছে। ফসলি জমি গুলো দখলে নিয়ে নিচ্ছে ইটভাটার মালিকরা। পরিবেশ দূষণ হচ্ছে সবজি নষ্ট হচ্ছে ফসল নষ্ট হচ্ছে ইটভাটার কারণে, প্রশাসনের চোখের সামনেই সমস্ত অবৈধ সমস্ত ইটভাটা চলে আসছে। কয়েকবার ভ্রমণ আদালত অভিযান চালালেও বন্ধ করা যায়নি অবৈধ ইটভাটাগুলো, প্রশাসনকে ঘুষ দিয়ে দিনের পর দিন চলছে ইটভাটা।  সবাই   তথ্যসূত্র   বিষয়শ্রেণী:সিঙ্গাইর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
সাবিকুন নাহার জেসমিন (জন্ম ১ জানুয়ারি ১৯৯৭) একজন বাংলাদেশী ক্রিকেটার যিনি বাংলাদেশ মহিলা ক্রিকেট দলের হয়ে বোলার হিসেবে খেলেন।   আন্তর্জাতিক ক্যারিয়ার  ২০২৪ সালের জুলাইতে তিনি ২০২৪ মহিলা টি-টোয়েন্টি এশিয়া কাপের জন্য জাতীয় দলে প্রথমবার ডাক পান। ২২ জুলাই ২০২৪-এ থাইল্যান্ডের বিপক্ষে তার টি-টোয়েন্টি আন্তর্জাতিক অভিষেক হয়।   তথ্যসূত্র    বহিঃসংযোগ       বিষয়শ্রেণী:শেরপুর জেলার ব্যক্তি বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:বাংলাদেশী নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম
অ্যানাস ইংরেজিতে Anas, অ্যানাটিডি গোত্রের একটি গণের নাম। মাঝারি আকারের হাঁস; চকাচকির চেয়ে খাটো পা ও লেজ; পা দেহের অনেক পিছনে অবস্থিত; মাটিতে হাঁটার সময় অনেক বেশি হেলেদুলে চলতে হয়; পায়ের সামনের অংশে বর্ম থাকে; ডুবুরি হাঁসের চেয়ে পায়ের পিছনের আঙুলে পর্দা কম। পৃথিবীতে ৪২ প্রজাতি, বাংলাদেশে ১০ প্রজাতি।জিয়া উদ্দিন আহমেদ অ অন্যান্য সম্পাদিত; বাংলাদেশ উদ্ভিদ ও প্রাণী জ্ঞানকোষ, বাংলাদেশ এশিয়াটিক সোসাইটি; খণ্ড- ২৬; পৃষ্ঠা-২২।   তথ্যসূত্র     বিষয়শ্রেণী:হাঁস বিষয়শ্রেণী:পাখির গণ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
হিমলকুচি (বৈজ্ঞানিক নাম: Tirumala limniace exuticus), যা নীল ডোরা বা নীল বাঘ হিসেবেও পরিচিত, এক প্রজাতির মাঝারি আকারের প্রজাপতি। এরা ‘নিমফ্যালিডি’ পরিবারের সদস্য এবং 'ডানায়িনি' উপগোত্রের অন্তর্ভুক্ত।সুন্দরবনের নীল বাঘ, আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: আগস্ট ১৫, ২০১৩ খ্রিস্টাব্দ। এদের ভারতে দেখতে পাওয়া যায় এবং এরা যূথচর পরিযায়ী আচরণ করে থাকে।   আকার  প্রসারিত অবস্থায় হিমলকুচির ডানার আকার ৯০-১০০ মিলিমিটার দৈর্ঘের হয়।  উপপ্রজাতি  ক্রমানুযায়ী এর উপপ্রজাতিগুলো হলোঃTirumala limniace. funet.fi T. l. bentenga (Martin, 1910) – Selajar T. l. conjuncta Moore, 1883 – জাভা, বালি, Kangean, Bawean, Lesser Sunda Is. T. l. exotica (Gmelin, 1790) T. l. ino (Butler, 1871) – সুলা T. l. leopardus (Butler, 1866) – Ceylon, ভারত - S.Burma T. l. limniace (Cramer, [1775]) – S.China, Indo-China, Hainan, Taiwan T. l. makassara (Martin, 1910) – S.Sulawesi T. l. orestilla (Fruhstorfer, 1910) – Philippines (Luzon) T. l. vaneeckeni <small:(Bryk, 1937)</small> – Timor, Wetar  ভারতে প্রাপ্ত হিমলকুচির উপপ্রজাতিসমূহ হল-   Tirumala limniace exoticus Gmélin, 1790 – Oriental Blue Tiger   বিস্তার  সাধারণত এই জাতীয় প্রজাপতিটি মরু অঞ্চল ও হিমালয়ের অত্যধিক উচ্চতা ছাড়া প্রায় সর্বত্র দেখা যায়, বিশেষত সমভূমিতে। হিমলকুচিরা সচরাচর হাল্কা জঞ্জাল ও অনুচ্চ ঝোপঝাড় এবং এরা ছাওয়া পরিবেশ পছন্দ করে। এছাড়া শ্রীলঙ্কা, নেপাল, বাংলাদেশ, মায়ানমার এবং হংকং এও এদের দেখা পাওয়া যায়।   বৈশিষ্ট্য  thumb|right|Imago on Indian Turnsole (হাতিশুঁড়) Heliotropium indicum at Pocharam Lake, Andhra Pradesh,India  ডিম   হিমলকুচির ডিম চকচকে রূপালি সাদা বর্ণের আবার কখনও কখনও হলদেটে বর্ণের হয়। দেখতে গম্বুজাকৃতি এবং অল্প লম্বাটে, গায়ে ওপর-নিচে শির টানা।  শূককীট   শূককীট গুলি লম্বাটে আকারের এবং এদের গায়ে পর পর নীলচে সাদা, কালো ও সবজেটে হলুদ রঙের বেড় দেখা যায়। দেহের তৃতীয় এবং দ্বাদশ খণ্ডে দুই জোড়া মাংসল শুঁড় দেখা যায়, যেটি অরা ইচ্ছামত নাড়াতে পারে।   আহার্য উদ্ভিদ  এই শূককীট হাতিশুঁড় Heliotropium indicum, অতসী, আকন্দ Calotropis gigantea, অন্তমূল Tylophora গোত্রের উদ্ভিদ Tylophora asthmatica এবং Asclepiadacea গোত্রের বিভিন্ন উদ্ভিদ যেমন ইপিকাক বা মরিচা ফুল Asclepias curassavica গাছের পাতার রসালো অংশ আহার করে।   মূককীট   মূককীট এর রঙ উজ্জ্বল সবুজ হয় এবং গায়ে সোনালি বিন্দু বিন্দু থাকে। দেহখণ্ডের মাঝামাঝি একটা সোনালি বিন্দুর রেখা দেখা যায়। জীবনচক্রের চিত্রশালা   চিত্রশালা    তথ্যসূত্র    বহিঃসংযোগ   Sri Lanka Wild Life Information Database   বিষয়শ্রেণী:দক্ষিণ-পূর্ব এশিয়ার প্রাণিকুল বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৭৭৫-এ বর্ণিত প্রজাপতি বিষয়শ্রেণী:পিটার ক্রেমার কর্তৃক নামকরণকৃত ট্যাক্সা
আলেক্স ভিগো গামালিয়েল (; জন্ম: ২৮ এপ্রিল ১৯৯৯; আলেক্স ভিগো নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেডের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।   প্রারম্ভিক জীবন  আলেক্স ভিগো গামালিয়েল ১৯৯৯ সালের ২৮শে এপ্রিল তারিখে আর্জেন্টিনার সান্তা ফেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ                বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রেড স্টার বেলগ্রেডের খেলোয়াড় বিষয়শ্রেণী:সার্বীয় সুপারলিগার খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:সান্তা ফের (আর্জেন্টিনা) ফুটবলার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রাজশাহী বিশ্ববিদ্যালয়ের উপাচার্যের তালিকার সাথে একত্রীকরণ --আফতাব (আলাপ) ১৪:১৫, ১৩ আগস্ট ২০১৬ (ইউটিসি) রাজশাহী বিশ্ববিদ্যালয়ের উপ-উপাচার্যের তালিকা   – (অপসারণের প্রস্তাবনা দেখুনলগ দেখুন) () এই তালিকাটি কেন উল্লেখযোগ্য তা প্রতিষ্ঠিত নয়। দয়া করে অনুরোধ করছি,  দয়া করে https://en.wikipedia.org/wiki/Wikipedia:Notability_(people)#Lists_of_people ও https://en.wikipedia.org/wiki/Wikipedia:Stand-alone_lists দুটি পড়ে এসে এই আলোচনায় অংশগ্রহন করুন। যারা অবিলম্বে পড়েছেন তাদের না পড়লেও চলবে।  --জয়ন্ত (আলাপ - অবদান) ১৮:১০, ৬ আগস্ট ২০১৬ (ইউটিসি) , উপউপাচার্য সর্বো‌চ্চ পদ নয় যা একাডেমিক ব্যক্তিদের উল্লেখযোগ্যতার শর্ত। --Intakhab (আলাপ) ২০:৪২, ৭ আগস্ট ২০১৬ (ইউটিসি)  , প্রস্তাব অনুযায়ী। কায়সার আহমাদ (আলাপ) ০০:৫৭, ৮ আগস্ট ২০১৬ (ইউটিসি)   উইকিপিডিয়া নীতিমালা অনুসারে উল্লেখযোগ্য নয়। ফের' দৌস ০২:২০, ৮ আগস্ট ২০১৬ (ইউটিসি)  , শর্ত অনুযায়ী উল্লেখযোগ্য নয়।--মাসুম-আল-হাসান রকি (আলাপ) ০৩:৩৫, ৮ আগস্ট ২০১৬ (ইউটিসি)  ---রাফায়েল রাসেল (আলাপ) ০৫:১৫, ৮ আগস্ট ২০১৬ (ইউটিসি)  Merge with রাজশাহী বিশ্ববিদ্যালয়ের উপাচার্যের তালিকা. Ibrahim Husain Meraj (আলাপ) ০৮:৪৫, ১৩ আগস্ট ২০১৬ (ইউটিসি)  Done. Ibrahim Husain Meraj (আলাপ) ০৮:৪৯, ১৩ আগস্ট ২০১৬ (ইউটিসি)উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মিটনা উচ্চ বিদ্যালয়  মালদা জেলার হরিশ্চন্দ্রপুর থানার অন্তর্গত মালিওরে অবস্থিত এলাকার সুপ্রসিদ্ধ একটি বিদ্যালয়। বিদ্যালটি পশ্চিমবঙ্গ মধ্য শিক্ষা পর্ষদ কর্তৃক পরিচালিত এবং হরিশ্চন্দ্রপুর মহাবিদ্যালয় ভুক্ত একটি মধ্যমিক ও উচ্চ মাধ্যমিক বিদ্যালয়। বিদ্যালয়টির পঠনপাঠন বাংলা ও ইংরেজি ভাষায় সম্পন্ন করা হয়েথাকে। এটি ১৯৫৭ সালে স্থাপন করা হয়।  তথ্যসূত্র  বিষয়শ্রেণী:মালদা জেলার বিদ্যালয়
This template is used primarily in infoboxes to create a <br/> delimited collection of items, only adding the <br/> tags where needed.  Note: For lists of items, without bullets, do not use this template, but use  instead, for better accessibility.   ব্যবহার  {{br separated entries|entry1|entry2|entry3|entry4|entry5|...}}   উদাহরণ   Code  Result {{br separated entries|entry1|entry2|entry3}}   {{br separated entries| |entry2|entry3}}   {{br separated entries|entry1| |entry3}}   {{br separated entries|entry1|entry2| }}   {{br separated entries|entry1| | }}   {{br separated entries| |entry2| }}   {{br separated entries| | |entry3}}   {{br separated entries| | | }}   {{br separated entries|entry1|entry2|entry3|entry4|entry5|entry6}}    টেমপ্লেট তথ্য   আরও দেখুন                 Module:separated entries, the Lua module on which this template is based.  {{#ifeq:|sandbox | |  বিষয়শ্রেণী:ফরম্যাটিং ও ফাংশন উইকিপিডিয়া টেমপ্লেট
হাসিনা মান্নান (জন্ম: ১৫ অক্টোবর ১৯৪৭) বাংলাদেশের চট্টগ্রাম জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  হাসিনা মান্নান ১৫ অক্টোবর ১৯৪৭ সালে চট্টগ্রাম জেলায় জন্মগ্রহণ করেন।   রাজনৈতিক জীবন  হাসিনা মান্নান চট্টগ্রাম দক্ষিণ জেলা মহিলা আওয়ামীলীগের সাবেক সভাপতি। তিনি নবম জাতীয় সংসদ সদস্যদের মহিলা আসন ৪৮ থেকে মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
thumb|World line বিশেষ আপেক্ষিকতায় চিরায়ত ত্রিমাত্রিক ভরবেগকে চার-মাত্রার স্থান-কালে সাধারণীকরণই চার-ভরবেগ বা four-momentum। ত্রিমাত্রিক ব্যবস্থায় ভরবেগ একটি ভেক্টর; অনুরূপভাবে স্থান-কালে চার-ভরবেগ হল একটি চার-ভেক্টর। কোন কণার আপেক্ষিক শক্তি = , ত্রিমাত্রিক বেগ = , ত্রিমাত্রিক ভরবেগ = , এবং লরেঞ্জ ফ্যাক্টর =  হলে কণাটির কন্ট্রাভেরিয়েন্ট চার-ভরবেগ হবে  উপরে উল্লেখিত  রাশিটি কণার সাধারণ অ-আপেক্ষিক ভরবেগ এবং  হল এর স্থির ভর। চার-ভরবেগ একটি লরেঞ্জ কোভেরিয়েন্ট হওয়ায় আপেক্ষিক গণনায় এটা কার্যকর, যার অর্থ হল, লরেঞ্জ রূপান্তরগুলোর অধীনে এটার রূপান্তরের ধরন জানা সহজ।  উপরের সংজ্ঞাটি  স্থানাঙ্ক পদ্ধতিতে কাজ করে। কিছু লেখক  নিয়মটি প্রয়োগ করেন, যা  সহযোগে একটি পরিবর্তিত (মোডিফাইড) সংজ্ঞা প্রদান করে। এছাড়াও শক্তির প্রতীকটিকে বিপরীত (reversed) ধরেও কোভেরিয়েন্ট চার-ভরবেগ  কে সংজ্ঞায়িত করা সম্ভব। তথ্যসূত্র      Wikisource version  বিষয়শ্রেণী:আপেক্ষিকতা তত্ত্ব বিষয়শ্রেণী:বিশেষ আপেক্ষিকতা বিষয়শ্রেণী:ভৌত রাশি বিষয়শ্রেণী:কোয়ান্টাম ক্ষেত্র তত্ত্ব বিষয়শ্রেণী:পদার্থবিজ্ঞান
আরঙ্গেত্রম (তামিল அரங்கேற்றம், মালয়ালম അരങ്ങേറ്റം) হল ভারতীয় ধ্রুপদী নৃত্য এবং সংগীতের প্রাক্তন শিক্ষার্থীর মঞ্চাভিষেক। কয়েক বছরের প্রশিক্ষণের পরে এই মঞ্চাভিষেক ঘটে এবং অনেক ভারতীয় ধ্রুপদী নৃত্য শৈলীতেই কোনও শিষ্য সময় এলে আরঙ্গেত্রম সম্পাদন করে। তামিল এবং মালয়ালম ভাষায়, আরঙ্গম মানে মঞ্চ এবং এত্রম অর্থ উত্থান বা আরোহণ।  আরঙ্গেত্রম শব্দটি তামিল ভাষা থেকে এসেছে এবং এর অর্থ আনুষ্ঠানিক প্রশিক্ষণ শেষ হওয়ার পরে একজন নৃত্যশিল্পীর প্রথম বারের জন্য মঞ্চে আরোহণ। এরপর এই শিল্পী এগিয়ে যেতে এবং এই শিল্পকলাটি শিল্পের অন্যান্য উচ্চাকাঙ্ক্ষী শিক্ষার্থীদের কাছে পৌঁছে দিতে পারে। আরঙ্গেত্রম সম্পাদন করা একটি পুরানো ঐতিহ্য, যেটি কোনও নৃত্যশিল্পীর একক নৃত্য প্রদর্শনের জন্য বা অন্যান্য শিক্ষার্থীদের প্রশিক্ষণ দিতে সক্ষম হওয়ার পথ চিহ্নিত করে।   সমালোচনা  আজকের যুগে, মার্কিন যুক্তরাষ্ট্র এবং ইউরোপে আরঙ্গেত্রম জনপ্রিয় হয়ে উঠেছে। শিল্পকলা উদযাপনের পরিবর্তে অনেক জায়গাতেই আড়ম্বরপূর্ণ বিষয়গুলি প্রাধান্য লাভ করে। অন্যান্য ক্রিয়াকলাপ যেগুলি শিশুরা অনুসরণ করে সেগুলির মতই, শিশুদের ওপর পারিপার্শ্বিক চাপ তৈরি করার জন্য আরঙ্গেত্রম সমালোচিত হয়েছে। আগে যদিও কোন শিল্পকে অনুসরণ করার উদ্দেশ্যে একটি নিবিড় প্রশিক্ষণ (আট বছরের কাছাকাছি) পাওয়া শিক্ষার্থীর জন্য আরঙ্গেত্রম ব্যবহৃত হত, অনেকেই এখন এটি আত্মতৃপ্তির জন্য সম্পাদন করে।   ব্যুৎপত্তি  তামিল ভাষায়, আরঙ্গম মানে মঞ্চ এবং এত্রম অর্থ উত্থান বা আরোহণ, অর্থাৎ আরঙ্গেত্রমের আক্ষরিক অর্থ মঞ্চে আরোহণ বা মঞ্চে পৌঁছানো। এটি একটি স্নাতক অনুষ্ঠানকে বোঝায় যেখানে গুরু তাঁর শিষ্যকে জনসাধারণের সমক্ষে উপস্থাপন করেন। এর উৎস আবিষ্কার করা যায় দেবদাসী (মন্দির নর্তকী) প্রথার মধ্যে। কত্থক, কুচিপুড়ি, মণিপুরি, কথাকলি, ভরতনাট্যম, মোহিনীয়াট্টম প্রভৃতি অন্যান্য ভারতীয় ধ্রুপদী নৃত্য শৈলী এবং মৃদঙ্গ, ঘটম ও বেহালার মতো যন্ত্রসমূহের ক্ষেত্রে আরঙ্গেত্রম সম্পাদন করা হয়।   তথ্যসূত্র    Arangetram (dance debut) in Bharathanatyam: a rite of passage for the court and temple dancers of India, by Hira Harish Panth. State University of New York at Stony Brook, 1993.   বহিঃসংযোগ   Planning an Arangetram  How to create & send Arangetram Video Invitations with RSVP   বিষয়শ্রেণী:ভারতের ধ্রুপদী নৃত্য বিষয়শ্রেণী:ভরতনাট্যম
স্পেস অ্যাপ্লিকেশন সেন্টার (SAC) হলো ইন্ডিয়ান স্পেস রিসার্চ অর্গানাইজেশন (ISRO)-এর অধীনস্থ আহমেদাবাদে অবস্থিত একটি গবেষণা প্রতিষ্ঠান। এটি ISRO-এর অন্যতম প্রধান কেন্দ্র যা টেলিযোগাযোগ, রিমোট সেন্সিং, আবহাওয়াবিদ্যা এবং স্যাটেলাইট নেভিগেশন (Sat Nav) ক্ষেত্রে মহাকাশ প্রযুক্তির প্রয়োগের গবেষণা, উন্নয়ন এবং প্রদর্শনে নিযুক্ত রয়েছে। এর মধ্যে রয়েছে অন-বোর্ড সিস্টেম, গ্রাউন্ড সিস্টেম এবং এন্ড ইউজার ইকুইপমেন্ট হার্ডওয়্যার এবং সফ্টওয়্যারের গবেষণা এবং বিকাশ। SAC-এর তিনটি ক্যাম্পাস রয়েছে, যার মধ্যে দুটি আহমেদাবাদে এবং একটি দিল্লিতে অবস্থিত।   অর্জন  স্পেস অ্যাপ্লিকেশান সেন্টারের কিছু অর্জনের মধ্যে রয়েছে ইনস্যাট স্যাটেলাইটের জন্য যোগাযোগ উন্নয়ন এবং আবহাওয়া সংক্রান্ত পেলোড, আইআরএস ভূ-উপগ্রহের জন্য অপটিক্যাল এবং মাইক্রোওয়েভ পেলোড। এসএসি এশিয়া অ্যান্ড দ্য প্যাসিফিকের সেন্টার ফর স্পেস সায়েন্স অ্যান্ড টেকনোলজি এডুকেশন (সিএসএসটিএপি) এর শিক্ষার্থীদের প্রশিক্ষণ কোর্স পরিচালনা করার জন্য নিজেদের অবকাঠামো প্রদান করে। এটি ডাঃ বিক্রম সারাভাই প্রতিষ্ঠা করেছিল।  ১৯ মার্চ ২০২১-এ, স্পেস অ্যাপ্লিকেশন সেন্টার স্যাটেলাইট প্রযুক্তি (QuEST) প্রকল্প ব্যবহার করে কোয়ান্টাম পরীক্ষা -নিরীক্ষার অংশ হিসাবে লাইভ ভিডিও কনফারেন্সিংয়ের মাধ্যমে দুটি ভবনের মধ্যে ৩০০ মিটার দূরত্বে মুক্ত স্থান কোয়ান্টাম যোগাযোগ প্রযুক্তি প্রদর্শন করে। প্রাথমিক উদ্দেশ্য ছিলো দুটি ইসরো গ্রাউন্ড স্টেশনের মধ্যে স্যাটেলাইট ভিত্তিক কোয়ান্টাম যোগাযোগ সফলভাবে সম্পাদন করা। পরীক্ষা সম্পাদনের জন্য তৈরি করা হার্ডওয়্যারের মধ্যে রয়েছে ট্রান্সমিটার এবং রিসিভারের মধ্যে সময় সমন্বয়ের জন্য NavIC রিসিভার, অপটিক্যাল অ্যালাইনমেন্টের জন্য বৃহৎ অ্যাপারচারের টেলিস্কোপের বিকল্প হিসেবে জিম্বাল মেকানিজম সিস্টেম।  এসএসি ১৯৭০ এর দশকের গোড়ার দিক থেকে আহমেদাবাদ এবং ন্যাশনাল ইনস্টিটিউট অফ ডিজাইন, গুজরাতের মধ্যে সহযোগিতা শুরু করে।   তথ্যসূত্র    বহিঃসংযোগ    স্পেস অ্যাপ্লিকেশন সেন্টারের ওয়েবসাইট  ISRO -তে SAC এর পাতা   CSSTEAP ওয়েবসাইট   বিষয়শ্রেণী:ভারতের মহাকাশ কর্মসূচি
থাম্ব|রাবাকের শ্বেত নীল নদ রাবাক (ربك) হল দক্ষিণ-পূর্ব সুদানের একটি শহর এবং শ্বেত নীল রাজ্যের রাজধানী। এটি সুদানের অন্যতম প্রধান শহর। এটি একটি শিল্প নগরী যেখানে বিভিন্ন কারখানা যেমন নীল সিমেন্ট কোম্পানী কারখানা, কেনানা চিনির কারখানা এবং আসালায় চিনির কারখানা রয়েছে।   ভূগোল  শহরটি, হোয়াইট নীল নদীর প্রায়  পূর্ব তীরে অবস্থিত। এটু খার্তুমের দক্ষিণে এবং ইথিওপীয় সীমানার  পশ্চিমে অবস্থিত। রাবাক সমুদ্রপৃষ্ঠ থেকে প্রায় ৩৬২ মিটার উঁচুতে অবস্থিত। এটি খারতুম-রাবাক সড়ক দিয়ে সুদানের উত্তরে যুক্ত; এবং এটি পূর্ব দিকে সানার এবং পশ্চিম দিকে আল- উবাইয়েদ রাস্তা দিয়ে যুক্ত হয়েছে।   জলবায়ু  অত্যন্ত উচ্চ সম্ভাব্য বাষ্পীভবন বাষ্পের কারণে বছরে  বেশি বৃষ্টিপাত সত্ত্বেও রাবাকের একটি শুষ্ক জলবায়ু রয়েছে ( ক্যাপেন জলবায়ু শ্রেণিবিন্যাস বিডাব্লুএইচ)।   জনমিতি  বছর বাসিন্দা ১৯৭৩ (আদমশুমারি) ১৮,৩৯৯ ১৯৮৩ (জনগণনা) ২৬,৬৯৩ ১৯৯৩ (আদমশুমারি) ৫৯,২৬১ ২০০৭ (প্রাক্কলন) ১৫২,৭১১   ইতিহাস  ১৯৯৪ সালে রাবাক হোয়াইট নীল রাজ্যের রাজধানী হয়েছিল।   অর্থনীতি  দেশের অনন্য অবস্থান এবং অন্যান্য বড় সুদানী রাজ্যের সাথে এর পরিবহন সংযোগের কারণে রাবাক সুদানের অন্যতম প্রধান বাণিজ্যিক শহর। শহরে নীল সিমেন্ট সংস্থা নামে একটি সিমেন্ট প্রক্রিয়াকরণ সংস্থা রয়েছে, যা ২০০১ সালে ৫০,২০০ টন এবং ২০০২ সালে ৪১,০০০ টন উৎপাদন করেছিল। কেনানা চিনির কারখানা, আসালাইয়া সুগার ফ্যাক্টরি, তেল শোধনাগার এবং অন্যান্য কারখানাগুলি ছাড়াও কাছে একটি ক্যালসাইট খনি রয়েছে।   তথ্যসূত্র   বিষয়শ্রেণী:উদ্ধৃতি শৈলীতে ফরাসি ভাষার উৎস (fr) বিষয়শ্রেণী:সুদানের শহর
জিন হোয়াইটহেড (জন্ম ১৯৩৭) একজন মহিলা প্রাক্তন ক্রীড়াবিদ, যিনি ইংল্যান্ডের হয়ে প্রতিদ্বন্দ্বিতা করেছিলেন।   মল্লক্রীড়া জীবনী  তিনি কার্ডিফ, ওয়েলসে ১৯৫৮ সালে ব্রিটিশ সাম্রাজ্য এবং কমনওয়েলথ গেমসে দীর্ঘ লম্ফে ইংল্যান্ডের প্রতিনিধিত্ব করেছিলেন।   তিনি লিভারপুল হ্যারিয়ারস অ্যান্ড এসির সদস্য ছিলেন এবং মাত্র ১৮ বছর বয়সে ১৮ফুট ৯ ইঞ্চির একটি নতুন রেকর্ড গড়েছিলেন, ১৯৫৫ সালে নর্দার্ন সিনিয়র শিরোপা জিতে।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ নারী দীর্ঘ লম্ফবিদ বিষয়শ্রেণী:ইংল্যান্ডের কমনওয়েলথ গেমসের প্রতিযোগী
সংবাদ প্রতিদিন ভারতবর্ষের কলকাতা থেকে প্রকাশিত একটি বাংলা দৈনিক সংবাদপত্র। ১৯৯২ সালের ৯ আগস্ট থেকে এই পত্রিকাটি প্রকাশিত হচ্ছে। বর্তমানে এই পত্রিকার সম্পাদক সৃঞ্জয় বসু। শিল্পপতি স্বপনসাধন বসু এই পত্রিকার প্রতিষ্ঠাতা। <ref><ref>   চিত্রশালা    তথ্যসূত্র    বহিঃসংযোগ   সংবাদ প্রতিদিন পত্রিকা'র ওয়েবসাইট   বিষয়শ্রেণী:ভারতের সংবাদপত্র বিষয়শ্রেণী:বাংলা ভাষার সংবাদপত্র বিষয়শ্রেণী:পশ্চিমবঙ্গের সংবাদপত্র বিষয়শ্রেণী:কলকাতার সংবাদপত্র বিষয়শ্রেণী:১৯৯২-এ প্রতিষ্ঠিত বিষয়শ্রেণী:১৯৬২-এ পশ্চিমবঙ্গে প্রতিষ্ঠিত
বাংলায় দিল্লির আক্রমণ দ্বারা ১৩৫৩ সালের নভেম্বর থেকে ১৩৫৪ সালের সেপ্টেম্বর পর্যন্ত বাংলার বিরুদ্ধে পরিচালিত দিল্লি সালতানাতের আক্রমণকে বুঝানো হয়। ১৩৫৩ সালের নভেম্বরে দিল্লির সুলতান ফিরোজ শাহ তুঘলক এক বিরাট সৈন্যবাহিনীসহ বাংলা আক্রমণ করেন। কিন্তু বাংলার সুলতান সিকান্দার শাহ এই আক্রমণ প্রতিহত করে দিতে সক্ষম হন। বাংলাকে স্বাধীন হিসেবে দিল্লির মেনে নেয়।  পটভূমি  চতুর্দশ শতাব্দীর গোড়ার দিকে, বাংলায় দিল্লির বিদ্রোহী গভর্নররা তাদের নিজস্ব সালতানাত গঠন করেছিলেন। ১৩৫২ খ্রিষ্টাব্দে শামসুদ্দিন ইলিয়াস শাহ বাংলার অন্যান্য শাসকদের পরাজিত করেন এবং এই অঞ্চলকে এক সালতানাতের মধ্যে একত্রিত করেন। ইলিয়াস শাহ নিজেকে বাংলার সুলতান হিসেবে ঘোষণা করেন। ইলিয়াস শাহের পূর্ববর্তী সামরিক অভিযানের সাথে কাঠমান্ডু ও বারাণসীকে দখল করে; এবং উড়িষ্যায় আক্রমণ চালায়। যার ফলে ১৩৫৩ সালে দিল্লি বাংলায় আক্রমণ চালায় কিন্তু পরাজিত হয়। ইলিয়াস শাহের জীবিত থাকাকালে ফিরোজ শাহ আর বাংলা আক্রমণ করার সাহস করেন নি। ইলিয়াস শাহের মৃত্যুর পর ১৩৫৮ সালে তিনি পুনারায় বাংলা আক্রমণ করেন।ড. মুহম্মদ আব্দুর রহিম (১৯৭৭). বাংলাদেশে ইলিয়াস শাহী শাসন. বাংলাদেশের ইতিহাস. ১৯২–১৯৫.Tabori, Paul (1957). "Bridge, Bastion, or Gate". Bengali Literary Review. 3–5: 9–20 তুঘলক ইলিয়াস শাহের এক প্রতিদ্বন্দ্বীর জামাইকে বাংলার সুলতান হিসেবে বসানোর চেষ্টা করেছিলেন।   অবরোধ  আগ্রাসনের সময়, সিকান্দার শাহ তার বাবার মতো একডালা দুর্গে নিজেকে প্রতিষ্ঠিত করেছিলেন। দিল্লি সেনাবাহিনী কয়েক মাস ধরে দুর্গটি অবরুদ্ধ করে রেখেছিল। বাংলার জলবায়ুতে ক্লান্ত হয়ে পড়ার পরে, দিল্লি সুলতান সিকান্দার শাহের সাথে একটি শান্তি চুক্তিতে পৌঁছেছেন। দিল্লি সিকান্দারকে স্বাধীন শাসক হিসাবে স্বীকৃতি দেয়। শান্তি চুক্তি দুই শতাব্দী ধরে বাংলার স্বাধীনতা নিশ্চিত করে।  আরো দেখুন  বাংলায় দিল্লির আক্রমণ (১৩৫৩–১৩৫৪)  বাংলায় মুঘল আক্রমণ তথ্যসূত্র  বিষয়শ্রেণী:বাংলা সালতানাতের সামরিক ইতিহাস বিষয়শ্রেণী:দিল্লি সালতানাত